CELEX: 31986R3957
Language: el
Date: 1986-12-23 00:00:00
Title: Κανονισμός (ΕΟΚ) αριθ. 3957/86 της Επιτροπής της 23ης Δεκεμβρίου 1986 που τροποποιεί τον κανονισμό (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς ενεργητικής τελειοποίησης

Avis juridique important

|

31986R3957

Κανονισμός (ΕΟΚ) αριθ. 3957/86 της Επιτροπής της 23ης Δεκεμβρίου 1986 που τροποποιεί τον κανονισμό (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς ενεργητικής τελειοποίησης  

Επίσημη Εφημερίδα αριθ. L 365 της 24/12/1986 σ. 0058

***** ΚΑΝΟΝΙΣΜΟΣ (ΕΟΚ) αριθ. 3957/86 ΤΗΣ ΕΠΙΤΡΟΠΗΣ  της 23ης Δεκεμβρίου 1986  που τροποποιεί τον κανονισμό (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς ενεργητικής τελειοποίησης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς ενεργητικής τελειοποίησης (1), και ιδίως το άρθρο 2 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3677/86 του Συμβουλίου (2) καθόρισε ορισμένες διατάξεις εφαρμογής του κανονισμού (ΕΟΚ) αριθ. 1999/85·  ότι, για λόγους που συνδέονται με την κοινή γεωργική πολιτική, είναι σκόπιμο να απαγορευθεί ο συμψηφισμός στο ισοδύναμο για το μαλακό και σκληρό σιτάρι· ότι, συνεπώς, πρέπει να τροποποιηθεί ο κανονισμός (ΕΟΚ) αριθ. 3677/86 με την προσθήκη αυτής της απαγόρευσης στο παράρτημα IV του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα IV του κανονισμού (ΕΟΚ) αριθ. 3677/86, προστίθεται το ακόλουθο κείμενο:  «Σιτάρι  Απαγορεύεται η χρησιμοποίηση του συμψηφισμού στο ισοδύναμο μεταξύ του μαλακού σιταριού που υπάγεται στη διάκριση 10.01 Β Ι του κοινού δασμολογίου και έχει συγκομισθεί στην Κοινότητα, καθώς και σκληρού σιταριού που υπάγεται στη διάκριση 10.01 Β ΙΙ του κοινού δασμολογίου και έχει συγκομισθεί στην Κοινότητα και του εισαγόμενου σιταριού που υπάγεται στις διακρίσεις του κοινού δασμολογίου και έχει συγκομισθεί σε τρίτη χώρα.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 100 της 20. 7. 1985, σ. 1.  (2) ΕΕ αριθ. L 351 της 12. 12. 1986, σ. 1.